### Beslutning

Godkendt.

### Sagsfremstilling

## Resume og sagens baggrund

Kalundborg Forsyning A/S har anmodet om, at Kalundborg Kommune indskyder 400.000 kr. i et fjernkølingsselskab. Kommunalbestyrelsen skal med denne sag tage stilling til om anmodningen skal indkommes.

## Indstillinger

Direktøren indstiller, at Kalundborg Kommune indskyder 400.000 i et af Kalundborg Forsyning etableret fjernkølingsselskab med begrænset hæftelse.

## Behandling

Økonomiudvalget, Kommunalbestyrelsen

## Sagsfremstilling

Kalundborg Forsyning A/S har anmodet Kalundborg Kommune om at indskyde 400.000 kr. i et fjernkølingsslskab. Indskuddet skal udgøre den lovpligtige selskabskapital. Forsyningens beslutningen om at arbejde for etablering af et fjernkølingsselskab og i den forbindelse anmode Kalundborg Kommune om at bidrage med indskudskapitalen, blev truffet på bestyrelsesmøde i Kalundborg Forsyning den 24. august 2021. Dagsordenspunktet fra bestyrelsesmødet vedlægges som bilag 1.

Fjernkølingsselskabet skal indgå som en del af den industrielle symbiose, hvor der i forvejen udveksles restvarme og restprodukter, og som en del af den grønne omstilling. for Kalundbrog Kommune har fjernkøling en potentiel strategisk betydning, i kraft af både et miljømæssigt, økonomisk og erhvervsudviklingsmæssigt perspektiv

Det fremgår af lov om fjernkøling, at en kommune kan udøve fjernkølingsvirksomhed, men at det skal ske på kommercielle vilkår i et selvstændigt selskab med begrænset ansvar, hvor der ikke udøves andre aktiviteter end fjernkøling.

Kommuner må ikke yde tilskud til eller stille sikkerhed for fjernkølingsanlæg, men et indskud i form af lovpligtig selskabskapital vil være lovlig. Det kan ske uden forrentning, såfremt en privat markedsinvestor ikke vil have en forventning om forrentning.

Forsyningen har oplyst, at deres revisor (PWC), har tilkendegivet, at en privat markedsinvestor ikke ville have en forventning om forrentning. Revisonsfirmaet har dog taget det forbehold, at deres vurdering ikke er prøvet i praksis, og anbefaler på den baggrund at Forsyningen søger spørgsmålet om forrentning afklaret i Energistyrelsen. Notatet fra PWC vedlægges som bilag 2.

Forsyningen har efterfølgende været i dialog med Energistyrelsen. Energistyrelsen svarer bl.a. at

*"Kommuner, der stiller kapital til rådighed for fjernkøllingsvirksomhed, skal derfor gøre  dette på vilkår svarende til vilkår som en privat markedsinvestor ville have stillet. Det  indebærer f.eks., at der skal beregnes en rente, der afspejler den risiko, der er  forbundet med aktiviteten."*

Forsyningens korrespondance med Energistyrelsen vedlægges som bilag 3.

Økonomiske konsekvenser

Indskuddet på 400.000 kr. finansieres af likvide aktiver. Indskuddet får kun økonomiske konsekvenser for kommunen, såfremt Kalundborg Forsyning ikke er i stand til at tilbagebetale indskuddet ved eventuel opløsning af fjernkølingselskabet.

### Sagens forløb

19-01-2022 Økonomiudvalget
Anbefales.